Det er særlig i etterkrigstiden at Hvoslef arbeidet med kirkerestaurering i samarbeid med Riksantikvaren. Han var ikke minst kjent for å rekonstruere inventar på grunnlag av bevart historisk materiale. I noen tilfeller har materialet vært sparsomt, og iblant ser man påvirkning fra Arneberg og Poulsson. Hvoslef har også skrevet om noen av restaureringsarbeidene han har vært med på.